Raimuna

Raimuna ya iku pertemuan Pramuka Penegak kang wujudé wujud perkemahan gedhé kang ana ing Indonesia diselenggarakake déning kwartir Gerakan Pramuka. Raimuna diselenggarakake wiwit saka tingkat Kwartir Ranting (kacamatan) nganti tekan tingkat nasional.
 Tingkatan Raimuna 
Raimuna ana ing tingkat Kwartir Ranting dijenengi Raimuna Ranting utawa biyasa disingkat karo Rairan. Peserta saka Raimuna Ranting ya iku Pramuka Penegak perwakilan saka gugusdepan (Ambalan Penegak) ana ing wewengkon Kwartir Ranting (kacamatan) iku.
Raimuna ana ing tingkat Kwartir Cabang (kabupatèn utawa kutha) dijenengi Raimuna Cabang utawa biyasa disingkat karo jeneng Raicab. Kang mèlu ana ing Raimuna Cabang ya iku Pramuka Penegak perwakilan saka Kwartir Ranting kang ana ing wewengkon Kwartir Cabang (kutha) iku.
Raimuna ana ing tingkat Kwartir Laladan (provinsi) dijenengi Raimuna Laladan utawa biyasa disingkat karo jeneng Raida. Ana ing Raimuna Laladan iki sing mèlu ya iku Pramuka Penegak perwakilan saka Kwartir Cabang kang ana ing wewengkon Kwartir Laladan (provinsi) iku.
Raimuna ana ing tingkat Kwartir Nasional dijenengi Raimuna Nasional utawa biyasa disingkat karo jeneng Rainas. Raimuna Nasional iki sing mèlu ya iku Pramuka Penegak perwakilan saka Kwartir Laladan (provinsi). Perwakilan saka provinsi iki racaké dijupukake saka kwartir Laladan (kabupatèn). Biasane raimuna nasional iki dianakake limang taun sapisan.

 Pratélan pelaksanaan Raimuna Nasional 
ing ngisor iki ya iku wektu Raimuna Nasional ing Indonesia:

NoTahunPanggonWektu 1  1969  Cimanggis, Bogor, Jawa Barat  21-26 Agustus 1969 2  1972  Bedugul, Kabupatèn Tabanan, Bali  14-23 Agustus 1972 3  1976  Karangkates, Kabupatèn Malang Jawa Wétan  14-24 September 1976 4  1982  Cibubur, Jakarta  7-14 Agustus 1982 5  1987  Cibubur, Jakarta  14-21 Dhésèmber 1987 6  1992  Cibubur, Jakarta  3-12 Juli 1992 7  1997  Cibubur, Jakarta  1-10 Juli 1997 8  2003  Prambanan, Kabupatèn Sléman, Yogyakarta  8-17 Juli 2003  9  2008  Cibubur, Jakarta  27 Juni-7 Juli 2008 

 Cathetan suku 

Kategori:Pramuka